CELEX: 22014D0187
Language: lv
Date: 2014-09-25 00:00:00
Title: EEZ Apvienotās komitejas Lēmums Nr. 187/2014 (2014. gada 25. septembris), ar ko groza EEZ līguma IV pielikumu (Enerģētika) [2015/1255]

30.7.2015   
            
            
               LV
            
            
               Eiropas Savienības Oficiālais Vēstnesis
            
            
               L 202/38
            
         EEZ APVIENOTĀS KOMITEJAS LĒMUMS
   Nr. 187/2014
   (2014. gada 25. septembris),
   ar ko groza EEZ līguma IV pielikumu (Enerģētika) [2015/1255]
   EEZ APVIENOTĀ KOMITEJA,
   ņemot vērā Līgumu par Eiropas Ekonomikas zonu (“EEZ līgums”) un jo īpaši tā 98. pantu,
   tā kā:
   
               (1)
            
            
               EEZ līgumā jāiekļauj Eiropas Parlamenta un Padomes 2013. gada 5. februāra Regula (ES) Nr. 174/2013, ar ko groza Regulu (EK) Nr. 106/2008 par biroja iekārtu energoefektivitātes marķēšanas programmu (1).
            
         
               (2)
            
            
               Tādēļ būtu attiecīgi jāgroza EEZ līguma IV pielikums,
            
         IR PIEŅĒMUSI ŠO LĒMUMU.
   1. pants
   EEZ līguma IV pielikuma 30. punkta (Eiropas Parlamenta un Padomes Regula (EK) Nr. 106/2008) tekstu aizstāj ar šādu tekstu:
   “32008 R 0106: Eiropas Parlamenta un Padomes 2008. gada 15. janvāra Regula (EK) Nr. 106/2008 par biroja iekārtu energoefektivitātes marķēšanas programmu (OV L 39, 13.2.2008., 1. lpp.), kas grozīta ar:
   
               —
            
            
               
                  32013 R 0174: Eiropas Parlamenta un Padomes 2013. gada 5. februāra Regulu (ES) Nr. 174/2013 (OV L 63, 6.3.2013., 1. lpp.).
            
         Šā līguma vajadzībām regulas noteikumus pielāgo šādi:
   
               a)
            
            
               visas atsauces uz Nolīgumu par biroja iekārtu energoefektivitātes marķēšanas programmu koordinēšanu, kas noslēgts starp Amerikas Savienoto Valstu valdību un Eiropas Savienību, ietver arī atsauci uz vēstuļu apmaiņu starp ASV Vides aizsardzības aģentūru (VAA) un Norvēģijas Naftas un enerģētikas ministriju, Islandes Rūpniecības un inovāciju ministriju un Lihtenšteinas Ekonomikas lietu pārvaldi, izņemot 11. pantā, kuros atsauce attiecas tikai uz nolīgumu;
            
         
               b)
            
            
               tekstu 4. panta 5. punktā “Savienības un trešo valstu” aizstāj ar tekstu “Savienības vai EBTA valstu, no vienas puses, un trešo valstu, no otras puses,”. Tekstu “Komisija vai dalībvalstis var pārbaudīt” aizstāj ar tekstu “Komisija vai dalībvalstis, vai EBTA valstis var pārbaudīt savas attiecīgās kompetences robežās,”;
            
         
               c)
            
            
               vārdu “Komisija” 12. panta 3. punkta pirmajā teikumā aizstāj ar tekstu “EBTA valstis un Komisija savas attiecīgās kompetences robežās”;
            
         
               d)
            
            
               regulas 13. pantu nepiemēro.”
            
         2. pants
   Regulas (ES) Nr. 174/2013 teksts islandiešu un norvēģu valodā, kas jāpublicē Eiropas Savienības Oficiālā Vēstneša EEZ papildinājumā, ir autentisks.
   3. pants
   Šis lēmums stājas spēkā 2014. gada 26. septembrī, ja ir iesniegti visi paziņojumi saskaņā ar EEZ līguma 103. panta 1. punktu (2).
   4. pants
   Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.
   
      Briselē, 2014. gada 25. septembrī
      
         
            EEZ Apvienotās komitejas vārdā –
         
         
            priekšsēdētājs
         
         Kurt JÄGER
      
   
   
      (1)  OV L 63, 6.3.2013., 1. lpp.
   
   
      (2)  Konstitucionālās prasības nav norādītas.